
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Zajedničkog poduzeća za čisto zrakoplovstvo za financijsku godinu 2022.,
–	uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2022., s odgovorom Zajedničkog poduzeća[footnoteRef:1], [1:  	SL C, C/2023/1025, 16.11.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [2:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zajedničko poduzeće treba dobiti za izvršenje proračuna za financijsku godinu 2022. (06182/2024 – C9‑0111/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 71., [3:  	SL L 193, 30.7.2018., str. 1.] 

–	uzimajući u obzir Uredbu Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014 i (EU) br. 642/2014[footnoteRef:4], a posebno njezin članak 26., [4:  	SL L 427, 30.11.2021., str. 17.] 

–	uzimajući u obzir Delegiranu uredbu Komisije (EU) 2019/887 оd 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća[footnoteRef:5], [5:  	SL L 142, 29.5.2019., str. 16.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0087/2024),
1.	daje razrješnicu izvršnom direktoru Zajedničkog poduzeća za čisto zrakoplovstvo za izvršenje proračuna Zajedničkog poduzeća za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za čisto zrakoplovstvo, Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc161819929]2. Odluka Europskog parlamenta od 11. travnja 2024. o zaključenju poslovnih knjiga Zajedničkog poduzeća za čisto zrakoplovstvo za financijsku godinu 2022. (2023/2173(DEC))
Europski parlament,
–	uzimajući u obzir završnu godišnju računovodstvenu dokumentaciju Zajedničkog poduzeća za čisto zrakoplovstvo za financijsku godinu 2022.,
–	uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2022., s odgovorom Zajedničkog poduzeća[footnoteRef:6], [6:  	SL C, C/2023/1025, 16.11.2023.] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [7:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zajedničko poduzeće treba dobiti za izvršenje proračuna za financijsku godinu 2022. (06182/2024 – C9‑0111/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 71., [8:  	SL L 193, 30.7.2018., str. 1.] 

–	uzimajući u obzir Uredbu Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014 i (EU) br. 642/2014[footnoteRef:9], a posebno njezin članak 26., [9:  	SL L 427, 30.11.2021., str. 17.] 

–	uzimajući u obzir Delegiranu uredbu Komisije (EU) 2019/887 оd 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća[footnoteRef:10], [10:  	SL L 142, 29.5.2019., str. 16.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0087/2024),
1.	odobrava zaključenje poslovnih knjiga Zajedničkog poduzeća za čisto zrakoplovstvo za financijsku godinu 2022.;
2.	nalaže svojoj predsjednici da ovu Odluku proslijedi izvršnom direktoru Zajedničkog poduzeća za čisto zrakoplovstvo, Vijeću, Komisiji i Revizorskom sudu te da je da na objavu u Službenom listu Europske unije (serija L).


[bookmark: _Toc161819930]3. Rezolucija Europskog parlamenta od 11. travnja 2024. s primjedbama koje su sastavni dio Odluke o razrješnici za izvršenje proračuna Zajedničkog poduzeća za čisto zrakoplovstvo za financijsku godinu 2022. (2023/2173(DEC))
Europski parlament,
–	uzimajući u obzir svoju Odluku o razrješnici za izvršenje proračuna Zajedničkog poduzeća za čisto zrakoplovstvo za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za promet i turizam,
–	uzimajući u obzir izvješće Odbora za proračunski nadzor (A9‑0087/2024),
A.	budući da je Zajedničko poduzeće za čisto zrakoplovstvo („Zajedničko poduzeće”), sa sjedištem u Bruxellesu, osnovano u studenome 2021. Uredbom (EU) 2021/2085[footnoteRef:11] („jedinstveni temeljni akt”) u okviru programa Obzor Europa za razdoblje koje završava 31. prosinca 2031.; budući da je Zajedničko poduzeće zamijenilo i naslijedilo Zajedničko poduzeće za provedbu zajedničke tehnološke inicijative za aeronautiku, koje je osnovano u prosincu 2007. u okviru Sedmog okvirnog programa za istraživanja na razdoblje od deset godina[footnoteRef:12] (Clean Sky 1) i čije je djelovanje produljeno u svibnju 2014. u okviru programa Obzor 2020. na razdoblje do 31. prosinca 2024.[footnoteRef:13] (Clean Sky 2); [11:  	Uredba Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014 i (EU) br. 642/2014 (SL L 427, 30.11.2021., str. 17.).]  [12:  	Uredba Vijeća (EZ) br. 71/2008 od 20. prosinca 2007. o osnivanju zajedničkog poduzeća „Clean Sky” (SL L 30, 4.2.2008., str. 1.).]  [13:  	Uredba Vijeća (EU) br. 558/2014 od 6. svibnja 2014. o osnivanju Zajedničkog poduzeća „Clean Sky 2” (SL L 169, 7.6.2014., str. 77.).] 

B.	budući da Zajedničko poduzeće ima oblik javno-privatnog partnerstva koje je usmjereno na istraživanja i inovacije za preobrazbu zrakoplovstva na putu u održivu i klimatski neutralnu budućnost;
C.	budući da su osnivači Zajedničkog poduzeća Unija, koju predstavlja Komisija, i organizacije iz sektora zrakoplovstva navedene u Prilogu I. jedinstvenom temeljnom aktu; budući da, osim njih, Zajedničko poduzeće ima pridružene članove koji se biraju pozivima na iskaz interesa;
D.	budući da bi Zajedničko poduzeće, radi povećanja transparentnosti, u svojoj godišnjoj računovodstvenoj dokumentaciji trebalo objavljivati relevantne informacije o doprinosima članova na razini programa; budući da bi Zajedničko poduzeće za svaki program u okviru kojeg djeluje trebalo iznijeti sve relevantne informacije za svaku kategoriju člana zaključno s krajem godine, uključujući zakonske ciljne vrijednosti u pogledu doprinosa utvrđene za predmetni program, iznos primljenih doprinosa i iznos pravnih obveza; budući da bi Zajedničko poduzeće trebalo nastaviti s povećavanjem transparentnosti;
Upravljanje proračunom i financijama
1.	konstatira da prema izvješću Revizorskog suda godišnja računovodstvena dokumentacija Zajedničkog poduzeća za financijsku godinu koja je završila 31. prosinca 2022. u svim značajnim aspektima vjerno prikazuje financijsko stanje Zajedničkog poduzeća na dan 31. prosinca 2022. te rezultate poslovanja, novčane tokove i promjene u neto imovini za godinu završenu tim danom u skladu s Financijskom uredbom Zajedničkog poduzeća i računovodstvenim pravilima koja je donio računovodstveni službenik Komisije; utvrđuje da su transakcije na kojima se temelji računovodstvena dokumentacija zakonite i pravilne u svim značajnim aspektima;
2.	pohvaljuje pokretanje programa „Čisto zrakoplovstvo” 2022. i ulogu Zajedničkog poduzeća u razvoju inovativnih tehnologija za smanjenje emisija i buke zrakoplova;
3.	prima na znanje da je konačni raspoloživi proračun Zajedničkog poduzeća za 2022. (uključujući ponovno unesena neiskorištena odobrena sredstva iz prethodnih godina, namjenske prihode i preraspodjelu sredstava u sljedeću godinu) obuhvaćao odobrena sredstva za preuzimanje obveza u iznosu od 411,2 milijuna EUR (u usporedbi s 182,6 milijuna EUR u 2021.) i odobrena sredstva za plaćanje u iznosu od 415,3 milijuna EUR (u usporedbi s 189,9 milijuna EUR u 2021.);
4.	napominje da izmjene u veličini proračuna Zajedničkog poduzeća uvelike ovise o fazi provedbe višegodišnjih programa za istraživanja i inovacije; konstatira da je 2022. Zajedničko poduzeće započelo s provedbom programa Obzor Europa te stoga proračun za 2022. obuhvaća proračun za preuzimanje obveza za prve pozive na podnošenje prijedloga u okviru programa Obzor Europa planirane za 2022. te proračun za plaćanja za povezana plaćanja u okviru pretfinanciranja;
5.	konstatira da u njegovoj godišnjoj računovodstvenoj dokumentaciji za 2022. postoje znatne razlike u iznosima doprinosa priznatih po kategoriji člana (Unija i privatni članovi); primjećuje da je tomu uzrok činjenica da se novčani doprinosi Unije potvrđuju i priznaju pri njihovu plaćanju Zajedničkom poduzeću na početku provedbe projekta, dok se doprinosi u naravi članova priznaju tek nakon potvrde nastalih i prijavljenih troškova provedbe projekta; poziva Zajedničko poduzeće da riješi pitanje razlike između priznatog iznosa novčanih doprinosa s jedne te doprinosa u naravi s druge strane iznošenjem informacija o pravnim obvezama Zajedničkog poduzeća na kraju godine; pozdravlja predanost Zajedničkog poduzeća potpunom rješavanju tog pitanja u godišnjim financijskim izvještajima za sljedeću godinu;
6.	napominje, u pogledu programa Obzor 2020., da je Zajedničko poduzeće na kraju 2022. u potpunosti preuzelo obveze za najveći operativni doprinos Unije u iznosu od 1 716 milijuna EUR za potpisane sporazume o dodjeli bespovratnih sredstava u okviru tog programa te da od tog iznosa preuzetih obveza oko 70,1 milijuna EUR (ili 4,1 %) tek treba platiti u narednim godinama za projekte koji još nisu dovršeni; usto primjećuje da su se privatni članovi pravno obvezali da će osigurati doprinose u naravi za operativne aktivnosti Zajedničkog poduzeća u iznosu od 968,3 milijuna EUR te doprinose u naravi za dodatne aktivnosti u iznosu od 1 223,1 milijuna EUR, odnosno 101,6 % minimalne ciljne vrijednosti koja iznosi 2 154,9 milijuna EUR; konstatira, nadalje, da su iznosi tih odobrenih obveza krajem 2022. bili u potpunosti prijavljeni;
7.	konstatira da, kad je riječ o aktivnostima u okviru programa Obzor 2020., Zajedničko poduzeće nije primilo nova operativna odobrena sredstva za preuzimanje obveza jer je svoje posljednje pozive na podnošenje prijedloga zaključilo do kraja 2020.; prima na znanje da je stopa izvršenja operativnih odobrenih sredstava za plaćanje iznosila 78 % (u usporedbi s 2021.: 83 %);
8.	napominje da su za znatan broj tekućih projekata u okviru programa Obzor 2020. tehničke aktivnosti odgođene ili smanjene zbog bolesti COVID-19 i agresivnog rata protiv Ukrajine te da su se zbog toga ti projekti morali izmijeniti ili produljiti, a završna plaćanja odgoditi za 2023.;
9.	primjećuje da je, kad je riječ o programu Obzor Europa, Komisija tijekom 2022. uplatila novčane doprinose u iznosu od 178 milijuna EUR, od čega je Zajedničko poduzeće gotovo u cijelosti iskoristilo operativni doprinos od 176 milijuna EUR za plaćanja pretfinanciranja povezana s prvim sporazumima o dodjeli bespovratnih sredstava sklopljenima u okviru tog programa;
10.	primjećuje da je krajem 2022. stopa izvršenja proračuna Zajedničkog poduzeća za administrativna plaćanja (glava II.) bila niska te je iznosila 54 %; konstatira da je prema izvješću Zajedničkog poduzeća o proračunskom i financijskom upravljanju to uglavnom bila posljedica IT i komunikacijskih usluga koje su pružene tijekom posljednjeg tromjesečja 2022. i trebale biti plaćene 2023. te smanjenih troškova usluga koje pruža Komisija;
Nabava i osoblje
11.	prima na znanje iz konsolidiranog godišnjeg izvješća o radu Zajedničkog poduzeća za 2022. da je Zajedničko poduzeće 2022. objavilo dva otvorena postupka javne nabave, od kojih je prvi pokrenut radi pokrivanja vlastitih potreba, a drugi je pokrenut u ime šest zajedničkih poduzeća kao međuinstitucijski poziv na podnošenje ponuda (upravljane IT usluge); osim toga, napominje da je početkom 2022. Zajedničko poduzeće dodijelilo i potpisalo jedanaest međuinstitucijskih okvirnih ugovora o uslugama u području komunikacija koji su rezultat međuinstitucijskog otvorenog postupka javne nabave pokrenutog 2021. u ime triju zajedničkih poduzeća;
12.	pozdravlja prvi otvoreni poziv Zajedničkog poduzeća na podnošenje prijedloga, koji je do kraja godine rezultirao s 19 sporazuma o dodjeli bespovratnih sredstava u ukupnom iznosu od 654 milijuna EUR za tri osnovna područja: hibridni regionalni zrakoplovi na električni pogon, zrakoplovi na vodik i ultraučinkoviti zrakoplovi za kratke i srednje relacije; poziv sadržava 14 tema koje obuhvaćaju 13 inovacijskih aktivnosti i jednu mjeru za potporu koordinaciji; ukupno su odabrana 244 sudionika iz 24 različite zemlje;
13.	pozdravlja 20 projekata za usmjeravanje zrakoplovstva prema održivoj budućnosti; konstatira da je pozivom na podnošenje prijedloga okupljen širok raspon javnih i privatnih partnera, istraživačkih centara i akademske zajednice kako bi se pronašla učinkovita rješenja kojima se mogu osigurati održivi zrakoplovi i klimatski neutralna budućnost zrakoplovstva uz proračunsku potporu od 654 milijuna EUR u bespovratnim sredstvima Unije;
14.	konstatira da je plan radnih mjesta Zajedničkog poduzeća za 2022. sadržavao ukupno 44 radna mjesta statutarnog osoblja (privremeno osoblje, ugovorno osoblje i upućeni nacionalni stručnjaci), pri čemu je na kraju 2022. bilo popunjeno 40 radnih mjesta; napominje da dva radna mjesta upućenih nacionalnih stručnjaka nisu popunjena jer se u planu radnih mjesta za 2023. predviđa samo 41 radno mjesto i nijedan upućeni nacionalni stručnjak;
Sustavi upravljanja i kontrole
15.	napominje da je, kad je riječ o rashodima u okviru programa Obzor 2020. i Obzor Europa, ex post revizije provela Zajednička služba za reviziju koja djeluje u sklopu Komisijine Glavne uprave Komisije za istraživanje i inovacije (DG RTD); napominje da je Zajedničko poduzeće za rashode u okviru programa Obzor 2020. (poravnanje i završna plaćanja) prijavilo reprezentativnu stopu pogreške od 1,6 % i stopu preostale pogreške od 0,4 %[footnoteRef:14] te da za program Obzor Europa ex post revizije tek treba provesti jer se prva međuplaćanja očekuju tek 2024.; [14:  	Konsolidirano godišnje izvješće o radu Zajedničkog poduzeća  za čisto zrakoplovstvo za 2022., poglavlje 4.1.1.] 

16.	napominje da je Revizorski sud radi procjene kontrola Zajedničkog poduzeća u pogledu operativnih plaćanja proveo reviziju nasumično odabranih plaćanja u okviru programa Obzor 2020. izvršenih 2022. na razini krajnjih korisnika[footnoteRef:15]; napominje da je u jednom slučaju Revizorski sud utvrdio i kvantificirao ozbiljnu pogrešku koja je bila rezultat potraživanja prekomjernih troškova za osoblje jer je korisnik podnio prijavu troškova na temelju troškova za osoblje predviđenih proračunom; [15:  	Kad je riječ o transakcijama isplate bespovratnih sredstava ispitanima na razini korisnika, prag za mjerljive pogreške iznad kojeg ih se mora prijaviti iznosi 1 % troškova obuhvaćenih revizijom.] 

17.	pozdravlja činjenicu da je Zajedničko poduzeće do kraja 2022. osmislilo i primijenilo cjelovit pristup ex ante kontrolama koji se temelji na riziku i koji je u skladu sa smjernicama Zajedničkog centra za provedbu koji djeluje u sklopu Glavne uprave Komisije za istraživanje i inovacije, uzimajući u obzir rizične okolnosti specifične za Zajedničko poduzeće; napominje da je Zajedničko poduzeće u tu svrhu utvrdilo najrelevantnije kriterije rizika i na temelju njih osmislilo pristup praćenju koji se temelji na riziku; primjećuje da mu je takav pristup omogućio da procijeni razinu rizika svakog projekta i korisnika tijekom glavnih faza provedbe projekta, kao što su priprema sporazuma o dodjeli bespovratnih sredstava, izmjena tog sporazuma, izvješćivanje i plaćanje; u tom pogledu napominje da je Zajedničko poduzeće izradilo i interne smjernice o svojem pristupu koji se temelji na riziku te je obučilo i usmjeravalo svoje osoblje u vezi s njegovom pravilnom i dosljednom primjenom;
18.	primjećuje da je detaljna analiza uzorka slučajeva pojačanog praćenja u Zajedničkom poduzeću koju je proveo Revizorski sud otkrila nekoliko nedostataka zbog kojih je onemogućeno njihovo djelotvorno i učinkovito praćenje; napominje da oznaka pojačanog praćenja nakon isteka utvrđenog roka nije obnovljena ni zatvorena te da službenik nije ponovno procijenio razinu rizika nakon provedbe kontrolnih mjera;
19.	slaže se s Revizorskim sudom da bi Zajedničko poduzeće trebalo zajamčiti da se uz sve pojačane mjere praćenja provode i posebne kontrolne mjere usmjerene na utvrđene rizike te da se daljnji koraci u vezi s njima obavljaju u unaprijed utvrđenom roku;
20.	naglašava, kao što je to učinio i Revizorski sud, da je u okviru programa Obzor Europa postalo još važnije da zajednička poduzeća primjenjuju svoj poseban pristup upravljanju bespovratnim sredstvima koji se temelji na riziku;
21.	ističe da u strukturi korisnika i/ili projekata Zajedničkog poduzeća dolazi do znatnih promjena u okviru programa Obzor Europa, kao što su povećan broj malih i srednjih poduzeća (MSP-ova), novih korisnika i većih konzorcija te zahtjev da se za aktivnosti u okviru programa Obzor Europa primjenjuju samo otvoreni postupci javne nabave, zbog čega čimbenici rizika utvrđeni u prethodnim programima možda više nisu relevantni te se mogu pojaviti novi čimbenici rizika;
22.	pozdravlja činjenicu da je u rujnu 2022. Čisto zrakoplovstvo postalo osnivač Saveza za zrakoplovstvo s nultom stopom emisija (AZEA), koji okuplja javne i privatne dionike iz cijelog zrakoplovnog sektora kako bi se poduprlo uvođenje zrakoplova s pogonom na vodik i električnih zrakoplova;
23.	prima na znanje da program „Clean Sky 2” prelazi u fazu rezultata i svjestan je da je radno opterećenje 2022. bilo povećano zbog istodobnog vođenja nekoliko projekata u okviru programa „Clean Sky 2” i pokretanja programa „Čisto zrakoplovstvo”;
24.	prima na znanje neovisnu studiju prema kojoj procijenjena socioekonomska korist programa „Clean Sky 2” za Europu iznosi 8,6 milijardi EUR; ističe da je prema zaključcima te studije strateški program za istraživanja i inovacije u okviru programa „Čisto zrakoplovstvo” istodobno „otporan” i „primjeren svrsi”; ističe da bi navedeno vrijedilo čak i u širokom rasponu mogućih gospodarskih scenarija, potencijalnih kretanja i strukturnih promjena u zrakoplovnom sustavu;
25.	poziva na širenje i poticanje integracije istraživačkih i inovacijskih vrijednosnih lanaca u području klimatski neutralnog zračnog prometa, uključujući akademsku zajednicu, istraživačke organizacije, industriju i MSP-ove, na način da se iskoriste sinergije s nacionalnim i europskim programima te olakša prihvaćanje vještina povezanih s industrijom duž cijelog lanca vrijednosti;
Praćenje mjera poduzetih u pogledu primjedbi iz prijašnjih godina
26.	konstatira da su „primjedbe” u godišnjim izvješćima za zajednička poduzeća zapravo „preporuke Revizorskog suda bez vremenskih rokova”; napominje da Revizorski sud svake godine prati mjere poduzete u vezi s tim primjedbama i njihov status ocjenjuje ocjenom „otvorena” ili „zaključena” primjedba;
27.	napominje da su od triju primjedbi Revizorskog suda (jedna 2020. i dvije 2022.) dvije zaključene: primjećuje da se otvorena primjedba odnosi na zapošljavanje vanjskih djelatnika, što Zajedničko poduzeće opravdava ograničenjima u planu radnih mjesta stalnih zaposlenika i radnim opterećenjem koje je bilo posljedica paralelne provedbe programa Obzor 2020. i Obzor Europa.

